title: Kommissionens gennemførelsesforordning (EU) 2015/1729 af 28. september 2015 om godkendelse af kaliumsorbat som et eksisterende aktivstof til anvendelse i biocidholdige produkter af produkttype 8 (EØS-relevant tekst)

text:
               29.9.2015

               DA

               Den Europæiske Unions Tidende

               L 252/24

         KOMMISSIONENS GENNEMFØRELSESFORORDNING (EU) 2015/1729
   af 28. september 2015
   om godkendelse af kaliumsorbat som et eksisterende aktivstof til anvendelse i biocidholdige produkter af produkttype 8
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til brug i biocidholdige produkter. Denne liste omfatter kaliumsorbat.

               (2)

               Kaliumsorbat er i overensstemmelse med artikel 16, stk. 2, i Europa-Parlamentets og Rådets direktiv 98/8/EF (3) blevet vurderet til anvendelse i produkttype 8, træbeskyttelsesmidler, som defineret i bilag V til nævnte direktiv, hvilket svarer til produkttype 8, som defineret i bilag V til forordning (EU) nr. 528/2012.

               (3)

               Tyskland blev udpeget som kompetent vurderingsmyndighed og sendte vurderingsrapporten sammen med sine henstillinger til Kommissionen den 10. oktober 2010 i overensstemmelse med artikel 14, stk. 4 og 6, i Kommissionens forordning (EF) nr. 1451/2007 (4).

               (4)

               I overensstemmelse med artikel 7, stk. 1, litra b), i delegeret forordning (EU) nr. 1062/2014 fremsatte Udvalget for Biocidholdige Produkter den 4. december 2014 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.

               (5)

               Det fremgår af udtalelsen, at de biocidholdige produkter, der anvendes til produkttype 8, og som indeholder kaliumsorbat, kan forventes at opfylde kravene i artikel 5 i direktiv 98/8/EF, forudsat at visse betingelser vedrørende deres anvendelse er opfyldt.

               (6)

               Derfor bør kaliumsorbat godkendes til anvendelse i biocidholdige produkter af produkttype 8, forudsat at visse specifikationer og betingelser er opfyldt.

               (7)

               Der bør gå en vis tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (8)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   Kaliumsorbat godkendes som et aktivstof til anvendelse i biocidholdige produkter af produkttype 8 med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. september 2015.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

      (4)  Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EUT L 325 af 11.12.2007, s. 3).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  Kaliumsorbat

                  IUPAC-navn:
                  2,4-hexadiensyre, kaliumsalt (1:1), (2E, 4E)
                  EF-nr.: 246-376-1
                  CAS-nr.: 24634-61-5

                  990 g/kg

                  1. december 2016

                  30. november 2026

                  8

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelserne af biocidholdige produkter meddeles på følgende betingelser:

                              1)

                              Til industriel eller erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan nedbringes til et acceptabelt niveau ved andre midler.

                              2)

                              Der skal træffes hensigtsmæssige foranstaltninger til beskyttelse af grundvandet. Navnlig skal det af etiketter og eventuelt foreliggende sikkerhedsdatablade for produkterne fremgå:

                                          a)

                                          at industriel anvendelse skal foregå inden for et begrænset område eller på et hårdt og uigennemtrængeligt underlag med inddæmning

                                          b)

                                          at nyligt behandlet træ efter behandlingen skal lagres overdækket og/eller på et hårdt og uigennemtrængeligt underlag for at forhindre direkte spild ned i jord eller vand

                                          c)

                                          at eventuelt spild fra anvendelsen af produktet skal opsamles til genbrug eller bortskaffelse.

         (1)  Renheden som angivet i denne kolonne er det minimum af renheden af aktivstoffet, der er anvendt til vurderingen efter artikel 16, stk. 2, i direktiv 98/8/EF. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.


title: Kommissionens gennemførelsesforordning (EU) nr. 1046/2011 af 19. oktober 2011 om faste importværdier med henblik på fastsættelse af indgangsprisen for visse frugter og grøntsager

text:
               20.10.2011

               DA

               Den Europæiske Unions Tidende

               L 275/25

         KOMMISSIONENS GENNEMFØRELSESFORORDNING (EU) Nr. 1046/2011
   af 19. oktober 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 20. oktober 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. oktober 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1218/2014 af 13. november 2014 om ændring af bilag I og II til forordning (EU) nr. 206/2010 for så vidt angår dyresundhedsmæssige krav vedrørende trikiner i standardveterinærcertifikatet for import til Unionen af tamsvin bestemt til avl, levebrug eller slagtning og af fersk kød heraf  EØS-relevant tekst

text:
               14.11.2014

               DA

               Den Europæiske Unions Tidende

               L 329/20

         KOMMISSIONENS GENNEMFØRELSESFORORDNING (EU) Nr. 1218/2014
   af 13. november 2014
   om ændring af bilag I og II til forordning (EU) nr. 206/2010 for så vidt angår dyresundhedsmæssige krav vedrørende trikiner i standardveterinærcertifikatet for import til Unionen af tamsvin bestemt til avl, levebrug eller slagtning og af fersk kød heraf
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (1), særlig artikel 13, stk. 1, litra e),
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (2), særlig artikel 9, stk. 2, litra b), og artikel 9, stk. 4,
   under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3), særlig artikel 7, stk. 2, litra a), og
   ud fra følgende betragtninger:

               (1)

               I Kommissionens forordning (EU) nr. 206/2010 (4) er der bl.a. fastsat krav vedrørende udstedelse af veterinærcertifikater ved indførsel til Unionen af visse sendinger af levende dyr eller fersk kød. Det fastsættes i forordningen, at sendinger af hovdyr kun må indføres til Unionen, hvis de opfylder visse krav og ledsages af det relevante veterinærcertifikat, der er udfærdiget i overensstemmelse med det pågældende standardcertifikat i nævnte forordning.

               (2)

               Standardveterinærcertifikaterne for import til Unionen af tamsvin til avl og/eller levebrug og til omgående slagtning er fastlagt i bilag I til forordning (EU) nr. 206/2010 som henholdsvis standardcertifikat »POR-X« og »POR-Y«. Disse standardcertifikater omfatter ikke garantier vedrørende trikiner.

               (3)

               Standardveterinærcertifikatet for import til Unionen af fersk kød af tamsvin er fastlagt i bilag II til forordning (EU) nr. 206/2010 som standardcertifikat »POR«. Dette standardcertifikat omfatter garantier vedrørende trikiner.

               (4)

               I Kommissionens forordning (EF) nr. 2075/2005 (5) er der fastsat bestemmelser om udtagning af prøver af slagtekroppe af arter, der er modtagelige for trikininfektion, og om bestemmelse af status for bedrifter, der holder tamsvin.

               (5)

               Ved Kommissionens forordning (EU) nr. 216/2014 (6) om ændring af forordning (EF) nr. 2075/2005 fritages bedrifter, der har officiel anerkendelse for anvendelse af kontrollerede opstaldningsforhold, fra bestemmelserne om testning ved slagtning. Herudover fastlægges det ved Kommissionens gennemførelsesforordning (EU) nr. 1114/2014 (7), at en bedrift, hvor der holdes tamsvin, kun kan blive anerkendt for anvendelse af kontrollerede opstaldningsforhold på bl.a. den betingelse, at fødevarevirksomhedslederen kun indsætter nye tamsvin på bedriften, hvis disse har oprindelse på og kommer fra andre bedrifter, der også har officiel anerkendelse for anvendelse af kontrollerede opstaldningsforhold.

               (6)

               Standardveterinærcertifikaterne »POR-X« og »POR-Y« i bilag I og standardcertifikatet »POR« i bilag II til forordning (EU) nr. 206/2010 bør ændres for at tage hensyn til kravene vedrørende import af tamsvin og fersk kød heraf i forordning (EF) nr. 2075/2005, som ændret ved forordning (EU) nr. 216/2014. Særlig bør oplysninger vedrørende den officielle anerkendelse af tamsvins oprindelsesbedrift henholdsvis medtages eller ændres i standardcertifikaterne, således at medlemsstaterne kan anvende den relevante undersøgelsesordning for trikiner ved slagtningen og ikke bringe bestemmelsesbedriftens status i fare for så vidt angår svin til avl og/eller levebrug samt garantere sikkerheden ved fersk kød.

               (7)

               En embedsdyrlæge bør i standardveterinærcertifikaterne »POR-X«, »POR-Y« og »POR« medtage supplerende garantier og særlige betingelser vedrørende kontrollerede opstaldningsforhold for så vidt angår trikiner.

               (8)

               Forordning (EU) nr. 206/2010 bør derfor ændres.

               (9)

               For at undgå enhver afbrydelse af importen til Unionen af sendinger af tamsvin og fersk kød heraf bør det i en overgangsperiode på visse betingelser være tilladt at anvende certifikater udstedt i overensstemmelse med forordning (EU) nr. 206/2010 i de versioner, der var gældende inden de ved nærværende forordning indførte ændringer.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   I forordning (EU) nr. 206/2010 foretages følgende ændringer:

               1)

               Under »Særlige betingelser« i bilag I, del 1, tilføjes følgende:

                           »»XI«

                           :

                           Bedrifter eller segmenter, der er anerkendt for anvendelse af kontrollerede opstaldningsforhold i overensstemmelse med artikel 8 i forordning (EF) nr. 2075/2005.«

               2)

               I standardveterinærcertifikatet »POR-X« i bilag I, del 2, foretages følgende ændringer:

                           a)

                           Efter punkt II.1.2 indsættes følgende punkt II.1.3:

                                       »(2) (10) [II.1.3.

                                       Det drejer sig om tamsvin, som enten kommer fra en bedrift, der er officielt anerkendt for anvendelse af kontrollerede opstaldningsforhold i overensstemmelse med artikel 8 i forordning (EF) nr. 2075/2005, eller som ikke er fravænnede og er under fem uger gamle.]«

                           b)

                           Efter fodnote 9 tilføjes følgende fodnote:

                                       »(10)

                                       Gælder kun for tredjelande med angivelsen »XI« i kolonne 6, »Særlige betingelser«, i del 1 i bilag I til forordning (EU) nr. 206/2010.«

               3)

               I standardveterinærcertifikatet »POR-Y« i bilag I, del 2, foretages følgende ændringer:

                           a)

                           Efter punkt II.1.2 indsættes følgende punkt II.1.3:

                                       »(2) (5) [II.1.3.

                                       Det drejer sig om tamsvin, som enten kommer fra en bedrift, der er officielt anerkendt for anvendelse af kontrollerede opstaldningsforhold i overensstemmelse med artikel 8 i forordning (EF) nr. 2075/2005, eller som ikke er fravænnede og er under fem uger gamle.]«

                           b)

                           Efter fodnote 4 tilføjes følgende fodnote:

                                       »(5)

                                       Gælder kun for tredjelande med angivelsen »XI« i kolonne 6, »Særlige betingelser«, i del 1 i bilag I til forordning (EU) nr. 206/2010.«

               4)

               Under »SG (supplerende garantier)« i bilag II, del 2, indsættes som »K«:

                           »»K«

                           :

                           Bedrifter eller segmenter, der er anerkendt for anvendelse af kontrollerede opstaldningsforhold i overensstemmelse med artikel 8 i forordning (EF) nr. 2075/2005.«

               5)

               I standardveterinærcertifikatet »POR« i bilag II, del 2, foretages følgende ændringer:

                           a)

                           Punkt II.1.3. affattes således:

                                       »II.1.3.

                                       kødet opfylder kravene i forordning (EF) nr. 2075/2005 om særlige bestemmelser om offentlig kontrol af trikiner i kød, herunder især:

                                       (1) enten

                                       [at det er blevet undersøgt ved en fordøjelsesmetode med negativt resultat]

                                       (1) eller

                                       [at det er blevet underkastet frysebehandling i overensstemmelse med bilag II til forordning (EF) nr. 2075/2005]

                                       (1) (7) eller

                                       [at det hidrører fra tamsvin, som enten kommer fra en bedrift, der er officielt anerkendt for anvendelse af kontrollerede opstaldningsforhold i overensstemmelse med artikel 8 i forordning (EF) nr. 2075/2005, eller som ikke er fravænnede og er under fem uger gamle.]«

                           b)

                           Efter fodnote 6 tilføjes følgende fodnote:

                                       »(7)

                                       Gælder kun for tredjelande med angivelsen »K« i kolonne »SG« i del 1 i bilag II til forordning (EU) nr. 206/2010.«

         Artikel 2
   I en overgangsperiode indtil den 31. marts 2015 kan sendinger af levende dyr og fersk kød, der ledsages af de relevante veterinærcertifikater udstedt senest den 1. marts 2015 i overensstemmelse med standardveterinærcertifikaterne »POR-X« og »POR-Y« i bilag I til forordning (EU) nr. 206/2010 og standardveterinærcertifikatet »POR« i bilag II til nævnte forordning i de versioner, der var gældende inden denne forordnings ikrafttrædelse, fortsat indføres i Unionen.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2014.

            På Kommissionens vegne

         Jean-Claude JUNCKER

            Formand

      (1)  EUT L 139 af 30.4.2004, s. 321.

      (2)  EFT L 18 af 23.1.2003, s. 11.

      (3)  EUT L 139 af 30.4.2004, s. 55.

      (4)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).

      (5)  Kommissionens forordning (EF) nr. 2075/2005 af 5. december 2005 om særlige bestemmelser om offentlig kontrol af trikiner i kød (EUT L 338 af 22.12.2005, s. 60).

      (6)  Kommissionens forordning (EU) nr. 216/2014 af 7. marts 2014 om ændring af forordning (EF) nr. 2075/2005 om særlige bestemmelser om offentlig kontrol af trikiner i kød (EUT L 69 af 8.3.2014, s. 85).

      (7)  Kommissionens gennemførelsesforordning (EU) nr. 1114/2014 af 21. oktober 2014 om ændring af forordning (EF) nr. 2075/2005 om særlige bestemmelser om offentlig kontrol af trikiner i kød (EUT L 302 af 22.10.2014, s. 46).


title: Kommissionens gennemførelsesforordning (EU) nr. 600/2013 af 24. juni 2013 om ændring af forordning (EF) nr. 555/2008 for så vidt angår gennemførelse af isotopanalyser af vinprodukter i Kroatien i en overgangsperiode

text:
               25.6.2013

               DA

               Den Europæiske Unions Tidende

               L 172/13

         KOMMISSIONENS GENNEMFØRELSESFORORDNING (EU) Nr. 600/2013
   af 24. juni 2013
   om ændring af forordning (EF) nr. 555/2008 for så vidt angår gennemførelse af isotopanalyser af vinprodukter i Kroatien i en overgangsperiode
   EUROPA-KOMMISSIONEN HAR —
   under henvisning til traktaten om Kroatiens tiltrædelse, særlig artikel 3, stk. 4 (1),
   under henvisning til traktaten om Kroatiens tiltrædelse, særlig artikel 41, stk. 1 (2), og
   ud fra følgende betragtninger:

               (1)

               Som følge af Kroatiens tiltrædelse af Den Europæiske Union bør der fastsættes særlige regler for så vidt angår isotopanalyse af vinprodukter, der skal udføres, som omhandlet i artikel 87 i Kommissionens forordning (EF) nr. 555/2008 (3). Isotopanalyse er en analysemetode, der benyttes til kontrol og bekæmpelse af svig i vinsektoren, og som kræver meget specialiseret videnskabelig ekspertise og teknisk udstyr. Kroatien har ikke udstyr til at anvende denne metode. For at sikre ensartet anvendelse af kontrolprocedurerne bør Det Fælles Forskningscenter udføre analysen på Kroatiens vegne i en periode, der vil sætte landet i stand til at erhverve sig den nødvendige ekspertise og det nødvendige udstyr til at udføre denne opgave.

               (2)

               Forordning (EF) nr. 555/2008 bør derfor ændres i overensstemmelse hermed.

               (3)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Artikel 89 i forordning (EF) nr. 555/2008 affattes således:

      »Artikel 89
      Frem til den 30. juni 2015 sender Kroatien, i afventning af at det får sit eget analyseudstyr opbygget, sine vinprøver til analyse hos FFC.
      Kroatien kan udpege en ansvarlig instans, der er bemyndiget til at få adgang til oplysningerne om de prøver, der er udtaget på landets område.«

   Artikel 2
   Ikrafttræden
   Denne forordning træder i kraft med forbehold af, at traktaten om Kroatiens tiltrædelse træder i kraft, og da på datoen herfor.
   Den udløber den 30. juni 2015.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2013.

            På Kommissionens vegne

         José Manuel BARROSO

            Formand

      (1)  EUT L 112 af 24.4.2012, s. 10.

      (2)  EUT L 112 af 24.4.2012, s. 21.

      (3)  EUT L 170 af 30.6.2008, s. 1.


title: Kommissionens gennemførelsesforordning (EU) nr. 1389/2014 af 16. december 2014 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Beaufort (BOB))

text:
               24.12.2014

               DA

               Den Europæiske Unions Tidende

               L 369/64

         KOMMISSIONENS GENNEMFØRELSESFORORDNING (EU) Nr. 1389/2014
   af 16. december 2014
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Beaufort (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Beaufort«, der er registreret i henhold til Kommissionens forordning (EF) nr. 2325/97 (2) som ændret ved forordning (EU) 637/2011 (3).

               (2)

               Eftersom der ikke er tale om en ændring af mindre omfang, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i nævnte forordning offentliggjort ændringsansøgningen i Den Europæiske Unions Tidende
                   (4).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der blev offentliggjort i Den Europæiske Unions Tidende vedrørende betegnelsen »Beaufort« (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. december 2014.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

      (3)  Kommissionens gennemførelsesforordning (EU) nr. 637/2011 af 29. juni 2011 om godkendelse af en væsentlig ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser [Beaufort (BOB)] (EUT L 170 af 30.6.2011, s. 30).

      (4)  EUT C 260 af 9.8.2014, s. 24.